AksaraLLM/aksara-bahasa-daerah-v1 huggingface dataset:
Pingpong, utawa Tènis méja, ya iku salah sijiné cabang ulah raga rakèt kang dimainaké wong loro (tunggal) utawa rong pasang (gandha) kang lelawanan lan migunakaké bal cilik ditamplèk ana ing sadhuwuré méja. Ing Républik Rakyat Cina, jeneng kang resmi ulah raga iki ya iku "bal pingpong", sajeroning (Tionghoa: 乒乓球; Pinyin: pīngpāng qiú). bet,. Indhuk Ulah raga Pingpong ing Indonésia ya iku PTMSI (Persatuan Tenis Meja Seluruh Indonésia) lan ing donya ya iku ITTF (International Table Tennis Federation) sing anggotané nganti 210 nagara lan PTMSI kacathet minangka anggota ITTF wiwit taun 1961.

Piranti Permainan

Rakèt (bèt) 
Rakèt digawé saka lapisan kayu kang tipis lan penampangé dilapisi karèt kang mirunggan. Ukuran dawané rakèt (bèt) ya iku 6.5 inchi (16.5 cm) lan amba 6 inchi (15 cm). Lapisan tipis iki bisa uga ditambahi fiber glass karbon utawa piranti liyané saéngga bèt dadi ènthèng lan ora getas.

Bal 
Bal pingpong utawa tènis méja duwé garis tengah 40 mm abot 2,7 gram. Lumrahé wernané putih utawa oranye lan digawé saka piranti selluloid kang ènthèng. Pantulan bal kang apik ya iku manawa ditibakake saka ndhuwur 30,5 cm ngahasilake pantulan sapisan antara 24-26 cm. Ing bal pingpong lumrahé ana tandha lintang, lintang 1 nganti 3, lan tandha lintang 3 iki kang nuduhaké apik orané bal kang lumrahé dipigunakaké ing lomba-lomba resmi.

Méja lapangan 
Meja kasebut dawane , ambane , lan dhuwure  kanthi bahan sing terus-terusan nganti meja ngasilake pantulan seragam kira-kira  nalika werni standar dicemplungake saka dhuwure , utawa udakara .

Cara Main 
Main tunggal
 Saben bal mati ngasilaké biji siji.
 Servis gantian ing kang main siji lan sijiné saben éntuk biji kalipatan lima (5)
 Pamain kang servis bébas ndèkèkaké bal saka arah ing lapangan (isih ning laladan dhéwé
 Permainan sak sèt bar-barané manawa juru main ngéntukake biji 11 (sewelas) lan kamenangan bisa di asilake 3 kamenangan sèt
 Ing sajeroning palombaan/permainan bisa uga kadadéan deuce, lomba bisa dimenangake yèn menang kanthi kacèk (selisih) biji loro 2. Tuladha: 15-13 (limalas-telulas), 18-16(wolulas-nembelas)

Pamainan dobel
 Saben bal mati bisa ngasilaké biji siji
 Servis gegantian saben poin duwé biji kalipetan 5.
 Pamain gegantian bisa nrima bal saka musuh
 ''Pamain kang nyekel servis kudu bisa menehake bal ing kamar sajeroning tengen musuh.
 Pamainan siji set pungkasan minsngks psmain nisa ngumpulskr biji 11, lan kamenangan diraih minangka bisa ngumpulake biji kaping 3 kamenangan set.
 Manawa kadadéan deuce, paamainan pungkasan wila salisih biji ya iku 2. tuladha: 15-13, 18-16

Pamain pingpong misuwur Internasional 
 Jan Ove Waldner (P)
 Liu Guoliang (P)
 Wang Liqin (P)
 Deng Yaping (W)
 Wang Nan (W)
 Zhang Yining (W)

Pamain pingpong misuwur saka Indonésia 
 Anton Suseno (P)
 Yon Mardiyono (P)
 Ismu Harinto (P)
 Rossi Pratiwi (W)
 Ling-ling Agustin (W)

Uga delengen 
 Tenis Lapangan
 Badminton

Pranala njaba 
 Federasi Tenis Meja Internasional (ITTF)
 Persatuan Tenis Meja Seluruh Indonésia (PTMSI) 
 Museum tenis meja ITTF
 Tenis Meja AS 
 Wiki Tenis Meja

Réferènsi 

Tènes
Dmitri Mendeleev (basa Ruslan: Дми́трий Ива́нович Менделе́ев, Dmitriy Ivanovich Mendeleyev)  ( – ) punika satunggiling ahli kimia saking Kamaharajaan Ruslan ingkang ngripta tabèl periodik dhedhasar paningkatan wilangan atom. Wilangan puniki nedahaken gunggung proton ingkang wonten salebetipun inti atom. Gunggung proton sami kaliyan gunggung èlèktron ingkang ngubengi atom bébas.

Panjenenganipun manggihaken nalika nyawisaken satunggiling buku wulangan kanggé mahasiswanipun. Panjenenganipun manggihaken manawi panjenenganipun nata unsur-unsur miturut minggahing massa atom, unsur kanthi sipat ingkang mèmper badhé muncul kanthi selang ingkang mawi skala. Panjenenganipun kasil nyajèkaken asil kerjanipun dhumateng Himpunan Kimia Ruslan ing awal 1869.

Punika maringaken kauntungan kanggé piyambakipun amargi ing pungkasan taun ingkang sami, satunggiling kimiawan sanès saking Jerman, Julius Lothar Meyer, ugi kasil nyusun tabèl ingkang sami, nanging amargi kasil langkung rumiyin, Mendeleev ingkang dipunanggep minangka pamanggih pratélan berkala.

Salebetipun panlitènipun, panjenenganipun damel sapérangan urutan ngenani unsur-unsur dat kimia ingkang sampun dipunmangertosi kanthi nyusun saprangkat kertu, ing pundi saben kertu isi saben unsur lan sipat-sipat kimianipun. Panjenenganipun manggihaken ukum periodik nalika nyusun kertu-kertu puniku, ingkang dipunsusun kanthi urutan miturut paningkatan massa atomipun, lan sipat-sipatipun dipunbalèni kanthi periodik. Malah wonten sakedhik kaluwihan ing tabèl periodik ingkang dipunsusun, inggih punika wontenipun pangakenan ngenani unsur-unsur énggal ingkang dèreng dipunmangertosi massanipun, panjenenganipun manggihaken tabèl periodik mau kados ta galium, germanium, lan skandium. Panjenenganipun nyawisaken ruang kanggé unsur-unsur puniku lan malah sampun mrakirakaken pinten massa atom lan kepripun sipat-sipat kimianipun samangké.

Pranala njawi

Biografi
Roger Rumppe and Michael E. Sixtus, "Ich bin Mendelejeff" , care of the Woodrow Wilson Leadership Program in Chemistry. 20 sources. Notes, among other things, that various sources list D.M.'s siblings as being 10 to 16 in number. woodrow.org

Tabèl periodik
Original Periodic Table , annotated. webserver.lemoyne.edu
Mendeleev's first draft version of the Periodic Table, 17 Fèbruari 1869. chemheritage.org

Sanèsipun

References about Mendeleev, maintained by Eugene V. Babaev, last updated May 2005 (as of December 2005). chem.msu.su
Faraday Lecture  by Mendeleev, 4 July 1889, annotated. webserver.lemoyne.edu
Mendeleev and Sanskrit, uk.arxiv.org
Picture of Mendeleev , Edgar Fahs Smith Collection, University of Pennsylvania, dewey.library.upenn.edu
Everything in its Place, nytimes.com
Mendeleev profile at thinkquest.org
Dmitri Ivanovich Mendeleev article on h2g2, bbc.co.uk.
Who was Dmitri Mendeleev? , chemistry.co.nz

Lair 1834
Pati 1907
Mendeleyev, Dmitri
Artikel mawa basa krama
Tasawuf (Tasawwuf) utawa Sufisme (basa arab: تصوف ,) yaiku ngèlmu ngenani tatacara sesuci jiwa, sesuci aklak, lan sesuci batin. Ancas nindakaké tasawuf yaiku supaya nemu kamulyan. Kawitané, tasawuf minangka obahan zuhud (ngadohi kadonyan) ing ajaran Islam. wonten ing tasawuf punika gadhah 4 tataran ingkang kedah dipunlampahi, inggih syari'at, tarikat, hakikat, saha ma'rifat.

Pranala njaba 
 Hakekat tasawuf oleh Qardhawi

Islam
Sufi
Dinda Kirana utawa kang duwé jeneng dawa Dinda Kirana Sukmawati lair ing Tasikmalaya, Jawa Barat nalika 30 April 1995. Dhéwékè ya iku aktris saka Indonesia. Kènya dikenal wong akèh kawit main ing sinétron Kepompong. Dinda lair saka pasangan S.U. Mardi lan Lia Priatiningsih. Dhèwèké tau sekolah ing SMPN 7 Bekasi. Dinda duwé hoby nyanyi lan blanja utawa shopping. Cita-citané kepéngin dadi dhokter spésialis anak. Dhéwékeè paling seneng mangan panganan saka Jepang, ya iku sushi. Werna kang paling disenengi ya iku warna biru.

Karir 
Dinda Kirana miwiti ing dhunia hiburan awit taun 2004. Ing kana, Dinda dadi juwara Lomba Cipta Bintang Televisi. Sawisé menang, dhèwèké pindhah menyang Jakarta saka Tasikmalaya. Nalika iku, Dinda Kirana isih umur sangang taun lan isih kelas 4 SD.

Cathetan suku 

Artis Indonésia
Lair 1995
Dinda Kanyadewi yaiku bintang sinétron lan modhél kang uga maén ing layar lebar kang lair ing Jakarta nalika 5 Fèbruari 1987. Dinda duwé hobby acting, nyanyi, lan foto-foto. Tanah kelairan Dinda yaiku ing Balikpapan. Dinda lair saka pasangan Surya Saputra Yudanagara lan Tuti Mutia Naradirja. Dinda paling seneng maca novèl.

Karir 
Dinda yaiku aktris kang main ing akèh filem. Film kang tau dimainaké déning Dinda Kanyadewi yaiku:
 My Diary ing taun 2007
 Beranak Dalam Kubur ing taun 2007
 Kawin Kontrak ing taun 2008
 Claudia/Jasmine ing taun 2008

Dinda uga main ing sinétron. Sinétron kang tau dimainaké Dinda, yaiku:
 Bukan Diriku
 Anakku bukan Anakku
 Dua Hati
 Bunga Kasih Sayang
 Legenda episode Roro Mendut.
 Norak Nanging Beken
 Kawin Gantung
 Zahra
 Annisa
 Si Cantik Dan Si Buruk Rupa episode Putri Tidur
 Cinta Fitri Season 1
 Cinta Fitri Season 2
 Cinta Fitri Season 3
 Cinta Fitri Season 4 Ramelan
 Cinta Fitri Season 5
Dinda kacathet tau main dadi modhèl ing video klip grup band, yaiku Letto, Kahitna, Ungu, Samson, lan Vagetos. Saliyané dadi modhél ing video klip lan main filem, Dinda uga tau main ing iklan. Iklan kang tau dibintangi Dinda Kanyadewi yaiku iklan Marina UV White, Funtime, Piatoz, lan Zinc.

Dinda uga main ing iklan Hers Protex vèrsi "ngganjel".

Préstasi 
Préstasi kang tau disabet Dinda Kanyadewi yaiku:
 finalis Gadis Sampul ing taun 2002
 Aktris Ingkang maragani Pendamping Ngetop ing acara SCTV Award taun 2010, minangka perané ing sinétron CINTA FITRI.

Cathetan suku 

Artis Indonésia
Seré (Cymbopogon nardus) iku tuwuhan kang kagolong familia Poaceae. Seré urip ing panggonan kang cedhak karo banyu, lemahe gembur. Panggonan kang akèh dadi habitate tuwuhan iki ya iku pinggir kali, rawa, utawa saluran irigasi.
Kanggo ngembang biake tuwuhan iki kanthi cara pisahke seré saka godhonge, nanging oyote aja diilangi, banjur tandur.

Jeneng liya saka seré :seréh, seré (Jawa), sarai, sorai, sange-sange (Sumatera), belangkak, senggalau, salai (Kalimantan), see, nau sina, bu muke (Nusa Tenggara), tonti, sare (Sulawesi), hisa, bisa (Maluku)
Tuwuhan iki ngandhung: Minyak asiri: geraniol, citronnelal, eugenol-metil eter, sitral, dipenten, eugenol, kadinen, kadinol, lan limonen.

Mupangate 
 Ngobati awak pegel: Siapke 600 gram seré kang isih seger, sekaliyan oyote. Digodhog nganggo banyu, banur banyune kanggo adus. Banyune sing digunakaké adus apike isih anget.
 Obat watuk: Siapke 600 gram seré seger banjur digaringaké. Bubar diresike banjur digodhog nganti mateng, banjur banyune diombe
 obat nyeri utawa ngilu: seré kang wis disuling dijupuk lenga atsirine, banjur lenga seréne dioleske ing panggon kang lara. éIsa uga seré kang isih seger digodhog nganggo banyu sithik, banjur banyune mau dioleske ing panggonan kang lara.

Cathetan suku 

Tetuwuhan jamu lan bumbu
Bumbon crakèn
Kapulaga (), kadang kala mau Cardamon utawa Cardamum ing cara basa Inggris, yaiku sawiji rempah kagawé saka isi-isiné sawenèh wit-witan ing génus Elettaria lan Amomum ing kulawargané Zingiberaceae. Genus loro iku mau asalé saka India (produsèn gedhé dhéwé tekan akir abad angka 20), Pakistan, Bangladesh, Bhutan, Indonesia lan Nepal. Kapulaga iku ketok déning ukuran isiné kang cilik, segitiga-segitiga selang-seling lan wujudé kang mrucut, kang a thin, bungkus njabané kaya kertas shell lan isi-isiné ireng lan cilik.

Sawiji panandur kopi saka Jerman kang jenengé Oscar Majus Kloeffer ngenalaké kapulaga saka India ing indhustri pangolahan ing Guatemala sadurungé Perang donya kapisan; nalika taun 2000 nagara iku uwis dadi produsèn kapulaga lan tukang èkspor kapulaga gedhé dhéwé ing donyaiku, terus nomer loroné India. Nagara-nagara liyané, kaya Sri Lanka, uga uwis anyak nandur tuwuhan iku. Isi-isi Elettaria wernané ijo cerah, lan isi-isiné Amomum iku luwih gedhé lan wernané soklat peteng.

Kapulaga iku bumbon crakèn paling larang nomer telu ing donya iki, dipunjuli regané déning vanilla lan saffron saben aboté.

Ètimologi 
Tembung "cardamom" iku turunan saka tembung basa Latin cardamomum, kang asliné tembung basa Yunani kang uwis ngalami prosès Latinisation yaiku  (kardamomon), sawiji tembung majemuké  (kardamon), "cress" +  (amomon), kang mungkin sawiji jeneng kanggo wit-witan rempah saka India.

Gladri potrèt

Rujukan 

Bumbon crakèn
Zingiberaceae
Artikel Wiki Mrebawani
Behgjet Isa Pacolli (); ) punika Présidhèn Républik Kosovo.

Sadèrèngipun, panjenenganipun mengku kalungguhan minangka présidhèn lan CEO Mabetex Group, satunggiling perusahaan konstruksi lan tèknik sipil ingkang pusatipun ing Switserlan. Panjenenganipun ugi gadhah paspor Switserlan. Grup punika ugi gadhah tabloid dintenan Kosovo, Lajm, ingkang dipunmadegaken taun 2002 lan sampun maringi sponsor manéka tim ulah raga ing Kosovo. Pacolli ugi wujud présidhèn parté pulitik paling ageng kaping sekawan ing Kosovo, Aliansi Kosovo Énggal. Salaminipun sekawan taun pungkasan, panjenenganipun kalibat sabeletipun pulitik Kosovo. Panjenenganipun dipunsebat-sebat minangka tiyang Albania paling sugih ing donya. Pacolli kirang populèr sangat ing antawisipun kang ndunungi Kosovo amargi panjenenganipun gadhah sesambetan kiyat kaliyan pamaréntah Ruslan ingkang nentang pamisahan Kosovo saking Serbia taun 2008.

Cathetan lan Réferènsi

Cathetan

Réferènsi

Bahan pustaka 
 Pacolli, Behgjet. Nga sfida, në sfidë, jeta Behgjet Pacolli. Pristina, Albanica : 2010

Pranala njawi 
 Official website
 Personal website
 Behdjet Pacolli on the New Kosovo Alliance website
 Behgjet Pacolli at the Assembly of Kosovo

Lair 1951
Présidhèn Kosovo
Pamimpin nagara saiki
Artikel mawa basa krama
Salam yaiku polah manungsa marang manungsa liyané kanggo nudhuhaké kawigatèn marang dhewèkké kanggo miwiti sesambungan. Salam bisa dilakokaké karo pocapan lan uga tindakan.

Deleng uga 
 Salaman
 Nabok
 Njiwit

Réferènsi

Pranala njaba
 http://jv.wikipedia.org
 wikipediya basa jawa

Polah manungsa
Artikel Wiki Mrebawani II kalamangsa 2
Ing ngisor iki pratélan présidhèn ing Kosovo

Pratélan présidhèn

Provinsi Otonom Sosialis Kosovo

Provinsi otonom Kosovo lan Metohija (1990-)

Républik Kosova (Mung diakoni déning Albania)

UN-administered Kosovo

Republic of Kosovo (Diakoni déning 75 nagara)

Uga delengen 
Mahamantri Kosovo

Cathetan lan rujukan
Cathetan:

Rujukan:

Pranala njaba 
President of Kosovo Situs wèb resmi

Pratélan présidhèn
Pulitik Kosovo

Pratélan Présidhèn‎
Dhokar yaiku tumpakan transportasi tradhisional kang duwé rodha loro, telu, lan papat kang ora migunakaké mesin kanggo ngkakokake nanging migunakaké jaran minangka gantine. Saliyané dhokar, isih ana tumpakaan liyané kang migunakaké jaran minangka panggerake yaiku Kreta Perang lan Kreta Kencana.

Dhokar tinemu déning Charles Theodore Deeleman, salah siji tokoh litografer lan insinyur ing mangsa Hindia Walanda yaiku ing tlatah koloni Walanda kang diakoni déning hukum de jure lan de facto. Wong Walanda dhéwé kerep nyebut dos-a-dos kang ateges gégér padha gégér (teges asli sakaPrancis). Teges kang trep yaiku sawijing kreta kanthi kang gégérè ditumpaki. Saka istilah dos-a-dos, wong asli Batavia nyingkat dadi ‘’Sado”.

Rujukan 

Transportasi
Transportasi dharat
Tunggangan
Blitar bisa tegesé:
 Kabupatèn Blitar
 Kutha Blitar
 Désa Blitar, kecamatan Madukara, Kabupatèn Banjarnegara
Kebo bulé iku sawijining kéwan sing isih kalebu sajeroning subkulawarga bovinaelan ana ing kraton solo kan warna kulité putih semu abang utawa sok diarani Kebo Kyai Slamet.Kebo bulé iku salah sakwijining wujudé koleksi Kasunanan surakarta.Saben tauné, ing malem tanggal siji 1 sura, kebo bulé Kyai Slamet iku di arak mubeng kutha solo, amarga dianggep ampuh, nganti tletonge (tai kebo) gawé rebutan ing wong akèh.

Sajarah 
Miturut pujangga kang misuwur ing Karaton Kasunanan Surakarta ya iku Yosodipuro, leluhur kebo kang wernané kulit bulé (putih rada abang).Kebo bulé kang asalé saka Bupati Ponorogo kang diaturake Paku Buwono II, lan kanggo lakuné cucuk lampah (punggawa) saka pusaka karaton yang jenengé Kyai Slamet..Ing sajeroning carita nganti sakiki kraton ora bisa caritakake utawa njelasake apa wujud saka pusaka Kyai Slamet .Karana tugasé njaga lan ngawal pusaka Kyai Slamet, bisa uga masarakat dadi salah terima nyebut kebo bulé karan Kebo Kyai Slamet, katarangan iku disampekake Wakil Pengageng Sasono Wilopo Karaton Surakarta, Kanjeng Raden Aryo (KRA) Winarno Kusumo .Biyèn, sajeroning Paku Buwono II ngoleki/nelusuri tlatah kanggo karaton kang énggal ing taun 1725, leluhuré kebo-kebo bulé mau diuculké, lan lumaku di derekake para abdi dalem karaton,saéngga akhiré mandek ana ing panggonan kang saiki dadi Karaton Kasunanan Surakarta –sakiwa-tengené 500 mèter arah selatan Kantor Balai Kota Sala .

Uga delengen 
 Kebo

Cathetan suku 

Mamalia
Ben Joshua ya iku aktor lan bintang iklan Indonésia kang duwé jeneng dawa Benjamin Joshua Rompies. Dhèwèkè lair ing Manado, Sulawesi Utara nalika tanggal 13 Agustus 1980.

Karir 
Karirè Ben dimulai kawit main ing sinètron, banjur wiwit laris main ing Layar Lebar. Layar Lebar kang kapisan dimainaké ya iku Dealova nalika taun 2005. Sadurungé, Ben durung nduwé kapinteran ing babagan èkting. Sawisé lulus kuliyah, Ben kerja ing majalah kutha krajan minangka medhia relations executive. Sawisé kartengah taun kerja, Ben èntuk tawaran mèlu casting lan ditrima kanggo mainaké peran Dira kang umuré 17 taun. Amarga jaduwal sutingé kang trus-trusan, Ben luwih milih kerja ing babagan èntertainment. Ing filem Dealova, dhèwèkè main filem kanthi dikancani déning Jesisca Iskandar, Evan Sanders, lan Rizky Hanggono.

Sawisé suksès ing Dealova, banjur nom-noman iku nerusaké main ing filem Cinta Pertama nalika taun 2006. Ing filem iku, Ben main dadi Sunny. Film iku nyritakaké cinta pertamané tokoh Alya kang diperanaké déning Bunga Citra Lestari. Ing filem iki, Ben kebagéyan dadi peran minangka bocah sekolah manèh.

Ben uga tau main ing filem horor kang irah-irahané Malam Jum'at Kliwon. Ing filem iku dhéwékè dikancani déning Robertino, Gracia Indri lan Debby Kristy. Ora mung iku, dhéwékeè uga main ing filem horor Hantu Kreteg Ancol kang diprodhuksi déning MD Entertainment. Film liyané kang tau dimainaké Ben ya iku Drop Out ing taun 2008, Hantu Rumah Ampera ing taun 2009, lan Nazar ing taun 2009.

Saliyané pinter main filem, dhéwékè uga mainaké iklan, ya iku iklan A Mild.

Filmografi

Film 
Film kang tau dimainaké Ben ya iku:
 Dealova (2005)
 Cinta Pertama (2006)
 Malam Jumat Kliwon (2007)
 Hantu Kreteg Ancol (2008)
 D.O-Drop Out (2008)
 Hantu Rumah Ampera (2009)
 Nazar (2009)
 Khalifah (2011)

Sinétron 
Sinétron kang tau dimainaké Ben ya iku:
 Anggun
 Pacar Pilihan
 Cinta Maia
 Koq Gitu Sih
 Pe De Ka Te
 Cinta Nia
 Nurhaliza
 Baik Hari, Angin Bertiup
 Arini

Cathetan suku 

Artis
Transistor ya iku siji piranti elektronik kang wujudé tabung cilik banget kang digawé saka semikonduktor.
Gunane kanggo nguwatake, medhot, lan mbagi arus listrik.
Transistor tinemu nalika taun 1948 déning ahli fisika ya iku Walter Houser Brattain, John Bardeen, lan William Braddford Shockley.
Transistor bisa kanggo kran listrik.
Padatan, transistor nduwé terminal cacahé telu. Tegangan utawa arus kang dipasang ing salah siji terminale iku ngatur arus kang luwih gedhé liwat rong terminal liyané.

Cara kerja transistor 
Wiwitane, ana rong jinis transistor, ya iku bipolar junction transistor (BJT utawa transistor bipolar) lan field-effect transistor (FET). Kekarone cara kerjane dhéwé-dhéwé.

Crita 
Penemuan transistor kasebut, yaiku salah sawijining prestasi sing paling penting ing abad kaping-20, minangka asil pangembangan elektronik semikonduktor, sing wiwit taun 1833, nalika eksperimen fisika Inggris Michael Faraday nganakake eksperimen pertama kanthi materi semikonduktor - perak sulfida.

Jinising transistor 
Transistor bisa dibédakaké dhedhasar sapérangan kategori:
 Materi semikonduktor: Germanium, Silikon, Gallium Arsenide
 Kemasan fisik: Through Hole Metal, Through Hole Plastic, Surface Mount, IC, lan sapanunggalane.
 Tipe: UJT, BJT, JFET, IGFET (MOSFET), IGBT, HBT, MISFET, VMOSFET, MESFET, HEMT, SCR sarta pangrembakane transistor ya iku IC (Integrated Circuit) lan liya-liya.
 Polaritas: NPN utawa N-channel, PNP utawa P-channel
 Maximum kapasitas daya: Low Power, Medium Power, High Power
 Maximum frekwensi kerja: Low, Medium, atau High Frequency, RF transistor, Microwave, lan liya-liyané.
 Aplikasi: Amplifier, Saklar, General Purpose, Audio, Tegangan Tinggi, lan liya-liyané.

Cathetan suku 

Tèknologi
Èlèktronika
Dhiodha minangka jinis komponèn pasif.
Dhiodha minangka sawijining semikonduktor kang nduwé rong terminal piranti kang nuduhake karakteristik arus tegangan non linier

Dhiodha nduwé rong sikil utawa kutub, yaiku sikil anoda lan katoda.
Dhiodha kagawé saka bahan semikonduktor tipe P lan semi konduktor tipe N kang disambungake dadi siji.
Semi Konduktor tipe P gunané kanggo anoda, lan semi konduktor N gunané kanggo katoda.

Miturut bahan semi konduktor kang dianggo ing prosès nggawéne, dhiodha dibédakaké dadi rong jinis, yaiku:
 Dhiodha Silikon, yaiku dhiodha digawé saka silikon.
 Dhiodha germanium, yaiku dhiodha kang digawé saka bahan germanium.

jinising dhiodha lan panganggone:
 Dhiodha Silikon. Dhiodha silikon padatan dianggo ing piranti catu daya minangka piranti penyearah arus, piranti kanggo ngamanake tegangan kejut, lan sapanunggale. Tuladhané yaiku 1N4001, 1N4007, 1N5404, lan sapanunggale.
 Dhiodha Zener. Dhiodha zener dianggo kanggo matesi utawa ngatur tegangan. Tuladhané yaiku zener 6.2 volt, zener 3.2 volt, lan sapanunggale.
 Dhiodha Bridge. Dhiodha Bridge yaiku dhiodha kang didadèkaké siji dadi rangkean uwot utawa kreteg (bridge). Dhiodha iki akèh dianggo ing piranti catu daya minangka penyearah gelombang penuh. Tuladhané yaiku B40C800, kiprox ing motor, lan sapangunggale.

Cathetan suku 

Tèknologi
Dioda
Luntas ing basa Indonesia arane Beluntas déné basa Latine Pluchea indica L...Tuwuhan iki padatan ana ing pager-pager ing ngarep omah. Padatan godhong luntas dienggo obat ngilangi ambu awak obat ngudhunake panas, obat watuk, lan obat mencret. Godhong luntas sing wis digodhog uga bisa kanggo nambani lelara kulit. Saliyané iku, godhong luntas asring kanggo lalapan.

Jeneng luntas ing wewengkon liya 
 Sumatra: beluntas.
 Sunda: baluntas, baruntas.
 Jawa: luntas.
 Madura: baluntas, baruntas.
 Makasar: lamuntasa.
 Timor: lenabou.
 China: luan yi.
 Inggris: marsh fleabane.

Kandungan 
Godhong luntas duwé zat alkaloid, flavonoida, tanin, lenga atsiri, asem chlorogenik, natrium, kalium, magnesium lan fosfor. Oyode: flavonoid lan tanin.

Khasiat 
Godhong luntas duwé ambu sing khas aromatik lan rasané getir.
Gunane kanggo ngunggahake nafsu makan (stomakik), mbiyantu pencernaan, supaya ngetokaké keringet (diaforetik), ngudhunake demam (antipiretik) lan ndadèkaké rasa seger. Oyod luntas duwé khasiat kanggo ngetokaké keringet lan ndadèkaké rasa seger. (demulcent).

Indikasi 
 ngilangake ambu ora sedhep ing awak lan tutuk.
 nepsu mangan sing kurang.
 pencernaan anak sing ora lancar.
 TBC klanjer (skrofuloderma).
 rasa nyeri rematik, nyeri balung (osteodinia), lara pinggang (lumbago).
 panas.
 Haid sing ora teratur.
 Keputihan.

Cathetan suku 

Asteraceae
Beksan Wireng ya iku jogèd kang nggambaraké perang utawa latihan perang lan njupuk tema keprajuritan. Wireng minangka genre jogèd kanggo wong lanang kang dirembakakake ing Surakarta utawa Yogyakarta. Ing Yogyakarta, genre iki diarani beksan. Istilah beksan iki dibédakaké karo beksa kang tegesé jogèd.
Jogèd wireng minangka jogèd kang diilhami saka prastawa nalika prejurit gladhèn olah kaprigelan anggoné nggawa gegaman ing ngarsané Ratu utawa Rajané. Gerakan-obahan Jogèd Wireng sumberé saka obahan pencak silat.

Ciri-ciri 
Wireng utawa beksan ditandhani kaya mangkene:
 kang nari iku wong lanang kabèh
 cacahé penari genep
 duwé telung pérangan jogèd ya iku maju beksa, inti beksa, lan mundur beksa.
Saben-saben pérangan ditandhani déning owahing komposisi gendhing utawa karawitan pangiringe. Inti beksa nggambaraké paaprangan. Ing pérangan iki, wujud prang gendhing, ya iku pérangan kang diiringi gendhing
kang ajeg ing sajeroning irama biyasa (normal). Tegesé, irama gendhing ora dirikataké utawa nganggo jinising komposisi imbal.

Wujud Jogèd Wireng 
Wataking kang digarap kanggo wireng bisa saka beksa alusan, gagahan, utawa campuran.
Tuladhané wireng Sala ya iku Dadap, Karna Tandhing, Bandayudha, lan Bandhabaya. Déné beksan Yogya tuladhané Lawung, Eteng, lan Golek Menak.
Jogèd-jogèd kaprajuritan utawa jogèd wireng liya tuladhané:
 Jogèd Bambangan Cakil
 Anoman Cakil
 Lesmana-Indrajit
 Sancaya Kusuma Wiracrita
 Prawira Watang
 Eko Prawira
 Topeng Sekartaji
 Bogis Kembar
 Klono Jayengsari
 Srimpi Anglirmendung
 Prajuritan Putri
 Sodoran

Cathetan suku 

Beksan
Kagunan
Kagunan Jawa
Budaya Jawa
Budaya Indonésia
Warisan budaya
Wijèn iku tuwuhan asli saka Afrika Khatulistiwa, ing tlatah sing dhuwuré 1000 mèter saka sadhuwuré lumahing banyu sagara.
Kembangé tumancep ing antarané klanjer, pangé cendhek lan godhongé wernané ungu lan putih. Makutha kembangé ana rambuté lan ngilu (lendir) kaya kelopaké. Kembangé wujudé kaya tabung mbengkong mengisor.
Saben woh wijèn bisa ngasilaké punjul 50 wiji wijèn. Wiji wijèn duwé ambu kang wangi. Saliyané kanggo bahan panganan, wijèn uga bisa minangka obat.

Dat kang ana ing sajeroné wiji wijèn kaya ta: gliserida (asem oléat, linoléat, palmitat, stéarat, miristinat), sesamin, sesamolin, sesamol, lignans, pedaliin, plantéose, sitokrom C, protèin, prantosa, vitamin A, B1, lan Vitamin É.

Klasifikasi 
Wijèn diklasifikasike kaya ing ngisor iki:
 Kingdom: Plantae
 Subkingdom: Tracheobionta
 Super Divisi: Spermatophyta
 Divisi: Magnoliophyta
 Kelas: Magnoliopsida
 Sub Kelas: Asteridae
 Ordo: Scrophulariales
 Famili: Pedaliaceae
 Genus: Sesamum
 Spesies: Sesamum indicum L.

Manfaaté Wijèn 
Wijèn akèh gunané, Bisa kanggo tolak balak lelara, pangobatan, lan perawatan. Kanggo preventif wijèn bisa digunakaké nyegah rambut rontok, kanker, rambut uwanen, stroke, hipertènsi lansapanunggalané. Kanggo usada, wijèn minangka nambani watuk, katarak, dhiaré, kencing nanah, kencing manis, sembelit, bèsèr, rématik, lan sapanunggalané.

Cathetan suku 

Tetuwuhan jamu lan bumbu
Bumbon crakèn
Adas legi, utawa jeneng latine Pimpinella Anisum, iku tuwuhan saka Laut Tengah lan Asia Kulon. Tuwuhan iki dhuwure kira-kira sameter, wujud godhonge nyirip kaya wulu. Adas legi wujudé lonjong, dawane 3–5 mm. Adas legi duwé rasa legi lan ambune khas banget. Bener yèn adas legi uga digunakaké bumbu panganan, ora mung ing Indonésia, nanging uga ing Éropah lan Asia.

Jeneng Liyane 
Hades (Sunda), adas, adas londa, adas landi (Jawa),; Adhas (Madura), adas (Bali), wala wunga (Sumba).; Das pedas (Acèh), adas, adas pedas (melayu).; Adeh, manih (Minangkabau). paapang, paampas (Menado).; Popoas (Alfuru), denggu-denggu (Gorontalo), ; Papaato (Buol), porotomo (Baree). kumpasi (Sangir Talaud).; Adasa, rempasu (Makasar), adase (Bugis). Ing jaban rangkah adas legi duwé jeneng lya kaya ta; Hsiao hui (China), phong karee, mellet karee (Thailand),; Jintan Manis (Malaysia). barisaunf, madhurika (India./Pakistan.).; Fennel, commaon fennel, sweet fennel, fenkel, spigel (Inggris).

Cathetan suku 

Tetuwuhan jamu lan bumbu
Bumbon crakèn
Kopal iku salah siji hasil saka dhadhak (resin) kang diklumpukake saka wit damar(Agathis dammara) saliyané iku uga saka wit suku Burseraceae (Bursera, Protium). Kopal iku bahan dhasar kanggo cuwèran pelapis kertas supaya tinta ora nyebar. Kopal uga digunakaké campuran lak lan vernis.

Kopal wis dikenal suwé ing kabudayan Amérika Tengah. Jeneng kopal asalé saka basa Amérika Tengah kang duwé teges dupa utawa setanggi. Kandhungan ing sajeroning kopal ya iku: asem-asem resinol, resin, dan lenga atsiri. Kopal uga asring minangka penggantine watu damar, lan didadèkaké mata akik.

Cathetan suku 

Tetuwuhan jamu lan bumbu
Bumbon crakèn
Bulus lan penyu iku kéwan sisik kang dhuwèni sikil papat (4) kagolong kulawarga reptil. Kulawarga kéwan mau kalebu (ordho) Testudinata (utawaChelonians) iki asli lan gampang dikenali amarga anané omah utawa thothok (bony shell) kang atos lan kaku. Ing basa Latin uga sok diarani Trionyx cartilagineus.

Thothok bulus iku kapérang dadi rong pérangan. Bagean ndhuwur kang nutupi geger mau karapas (carapace) lan pérangan ngisor (ventral, weteng) mau plastron. Banjur pérangan iki kapérang manèh dadi rong lapis. Pérangan njaba lumrahé wujud sisik-sisik gedhé lan atos, kaya gendhèng. Pérangan sing njero wujud lèmpèng balung kang kasusun rapet kaya ta thothok.

Ing kulawarga labi-labi (Trionychoidea) lan jinisé bulus brimbing, kulit njabané ora ana sisiké lan pérangan njaba thothok ana balungé. Ing basa Indonésia, ana telung (3) kulawarga kéwan kang kagolong bangsa, yaiku penyu (basa Inggris: sea turtles), labi-labi utawa bulus (freshwater turtles), lan kura-kura (tortoises). Ing basa Inggris, kapérang dadi bulus dharat (land tortoises) lan bulus banyu tawa (freshwater tortoises utawa terrapins).

Pranala njaba 
 UC Berkeley Museum of Paleontology
 Turtles of the World: Extensive information on all known turtles, tortoises and terrapins, including key and quiz.
 Turtle Trax: Excellent marine turtle site
 Chelonia: Conservation and Care of Turtles.
 Turtles Zone : Resource site for information on the captive care of turtles.

Mamalia
Surya Saputra yaiku artis Indonésia lanang kang lair ing Ciputat nalika tanggal 5 Juli taun 1969. Surya Saputra kalebu artis kang nganut agama Islam Surya Saputra tau nikah karo penyanyi R&B, yaiku Dewi Sandra.

Sinétron kang tau dibintangi, kaya ta: Air Mata Ibu, Cerita Cinta, Remaja Lima, Cinta Abadi, Romanika 21, Strawberry, Metropolis 2, Senyuman Ananda lan sinétron kang paling anyar Arisan! THE SERIES. Film-filem kang suksès kaya ta, Janji Joni, Gie, Untuk REna, Arisan!, Belahan Jiwa lan filem kang anyar, Long Road to Heaven (2007), ing kono dhèwèké dadi téroris bom Bali, Hambali.

Karir

Sinétronografi 
Sinétron kang tau digarap Surya Saputra yaiku:
 Cerita Cinta
 Remaja Lima
 Cinta Abadi
 Romantika 21‎
 Bunda
 Dunia Tanpa Koma
 Air Mata Ibu
 Strawberry
 Metropolis 2‎
 Senyuman Ananda
 Arisan! The Series

Filmografi 
Film layar lebar kang tau dimainaké Surya Saputra yaiku:
 Arisan!‎
 Janji Joni
 Medali Buat Hamdani ‎
 Untuk Rena
 Long Road to Heaven
 Bercinta Dalam Mimpi
 Sejuta Serat Sutera
 Gie
 Belahan Jiwa

Préstasi 
Préstasi kang tau diéntukaké déning Surya Saputra yaiku:
 Ingkang maragani Pembantu Pria Terbaik FFI taun 2004 (Film Arisan!)‎
 Duta WWF

Cathetan suku 

Artis
Lair 1975
Laptop uga ditepungi minangka notebook utawa netbook, ya iku komputer jinjing kang bisa digawa menyang ngendi-endi kanthi gampang. Laptop iku kalebu komputer génerasi IV. Laptop iku komputer pribadi kang ukurané rada cilik, bisa digawa menyang ngendi-endi lan bisa dipangku nalika dianggo, kasusun saka saprangkat kaya ta papan tombol, layar, mikroprosessor, lan padatan dijangkepi karo batere kang bisa diisi manèh.
Laptop nduwé komponèn-komponèn kang dirancang mirunggan. Komponèn-komponèné  béda saka komputer pribadi (PC).
Komponèn kang nyusun laptop iku ukurané cilik, irit ènèrgi, lan èfisièn.
Laptop boboté kurang luwih 1–6 kg.
Sumber listrik kang dianggo laptop iku saka batere utawa A/C adaptor kang bisa dianggo kanggo ngurubaké laptop iku dewe.
Bateré laptop lumrahé bisa kuwat nganti 6 jam.
Padatan laptop nganggo layar LCD (Liqiud Crystal Display) kang ukurane 10 inci nganti tekan 17 inci.
Saliyané iku papan ketike (keyboard) uga dijangkepi karo touchpad sing gunané kanggo ngobahake mouse.
Padatan laptop gedhé kaya notebook, kandelé antarané 0,7-1,5 inci utawa 18–38 mm lan alang-ujur wiwit 10x8 inci utawa 27x22 cm. Kang mbedakake antara notebook lan netbook ya iku netbook duwé output device sing winates, uga padatan ora duwé optical drive.

Cathetan suku 

Tèknologi
Laptop
Tony Q Rastafara ya iku wong kang dadi ikon utawa simbol reggae Indonésia. Dhèwèké kalebu pelopor, produktif lan duwé watak kang kuwat. Ora mung niru-niru musik reggae, nanging Tony Q nggarap, nggawé, lan ngrembakakake musike dhéwé.
Jeneng asline Tony Q ya iku Tony Waluyo Sukmoasih, nanging kondhang kanthi jeneng Tony Q Rastafara. Dhèwèké lair ing Semarang,Jawa Tengah, 27 April 1961.
Tony iku biyene lulusan STM Perkapalan Semarang.
Sadurungé dadi musisi, nalika taun 1980 Tony nyambut gawé dadi buruh pabrik kaleng PT Cakung Utama ing Cakung, Jakarta Timur. Dhèwèké nyambut gawé ing pérangan seksi kontrol kualitas suwéné enem sasi, banjur metu jalaran bosen. Ing Jakarta, dhèwèké banjur ngamen. Suwe-suwé dhèwèké wiwit manggung ing kafe lan hotèl. Dhèwèké uga ngajak kanca-kancane pindhah menyang Jakarta. Tony lan kanca-kancane ngontrak ing bilangan Blok S, Jakarta Selatan.

Album 
Albun kang wis digawé déning Tony ya iku:
 Rambut Gimbal (1996), Hemagita Record/BMG
 Gue Fallin In Love (1997), Hemagita Record/BMG
 Damai Dengan Cinta (2000), AK Production
 Kronologi (2003), Indonésia Rasta Production
 Salam Damai (2005), IM Production
 Anak Kampung (2007), 267 Records
 Présidhèn (2009), Tony Q Production
 Akustik kurangtambah (2010), Tony Q Production

Single lan kompilasi 
 “Aku Anak Kampung”, (2005) IRR Compilation Album
 “Pat Gulipat”, (Damai dengan Cinta, 2000) Putumayo World Music
 OST Ai Lop Yu Pul (2009), Maleo Entertainment

Prestasi 
 Headliners “Bob Marely Festival” ,Houston TX, USA (2002)
 Undhangan “Legend of Rastareggae Festival”, Houston TX,USA (2003-2005)
 Putumayo World Music Album Compilation “Reggae Playground” (2006)
 Discovery, Cumbancha World Music, VA, USA (2010)

Cathetan suku
Bécak (saka basa Hokkien: be chia) ya iku siji tumpakan transportasi kang rodhane telu. Padatan, bécak bisa ngemot penumpang cacah loro. Becak kagolong tumpakan kang ramah lingkungan amarga ora njalari polusi. Saliyané iku, bécak uga ora nganggu bebrayan awit swaranè bécak ora seru. Ing taun 1980an kapungkur, bécak dilarang ana ing Jakarta amarga dianggep eksploitasi manungsa.

Sajarah Becak 
Taun 1869, salah siji tokoh saka Amérika kang njabat minangka buruh Kedutaan Besar Amérika Sarékat ing Jepang lagi lumaku-lumaku deleng kaanan ing kutha Yokohama. Ing kono, dhèwèké golèk akal kepriye carané supaya bojone kang sikilè cacat bisa mèlu lumaku-lumaku? Mesthi mbutuhake siji tumpakan. Mikire, tumpakan mau ora perlu ditarik déning jaran amarga penumpange mung siji. Banjur dhèwèké ngambar kreta cilik tanpa tutup ing kertas. Wong-wong Jepang nyebut tumpakan kang ditarik déning manungsa kanthi aran jinrikisha.

Cathetan suku 

Transportasi ing Indonésia
Transportasi
Tunggangan
Wulung jawa utawa garudha jawa (Nisaetus bartelsi) —ing sakawit dipapanaké ing génus Spizaetus— iku manuk raptor warna soklat peteng kanthi ukuran sedhengan kang dawané watara 60 cm ing famili Accipitridae. Endhas lan guluné semu abang lan sangisoré iku semu lorèk-lorèk ireng. Ing endhasé ana jambul kang dawa tur ireng; jambulé iku mèh jejeg blegeré lan putih pucukané. Geger lan suwiwiné warna soklat peteng, déné buntuté warna soklat padhang mawa lorèk-lorèk kumuning. Tenggaké warna putih kumuning mawa lorèk putih kang muncul ambal-ambalan ing dhadha lan pérangan ngisor awaké kang selang-seling karo warna abangé. Piyiké warnané sairib, nanging pérangan ngisoré luwih polos lan pérangan endhasé welu (dull). Kéwan lanang lan wadon warnané padha.

Minangka manuk èndhemik Indonésia, wulung jawa uripé ing alas tropis Pulo Jawa kang teles. Ambahané ing Jawa Wétan nganti Pulo Sempu, Taman Nasional Brama Tengger Semèru, Taman Nasional Méru Betiri, lan Taman Nasional Alas Purwa. Manuk iki uga ditangkaraké kebon binatang kaya ta Kebon Binatang Bandhung.

Wulung jawa minangka manuk monogami. Wadoné racaké ndokok endhogé siji ing susuh kang mapan ing pérangan pucuk wit ing alas. Mangsané kang pokok kaya ta manuk, kadhal, lawa woh, lan mamal.

Wulung jawa iku dadi simbul nasional Indonésia kang tinelah Garudha, asliné makluk awujud manuk ing kapitayan Hindhu lan Buda. Jeneng ngèlmiahé, bartlesi, asalé saka kulawarga Bartels kang ngandharaké manuk iki ing jagat ngèlmiah.

Amarga manéka warnané rupané elaring wulung ing famili Spizaetus, wulung jawa sadurungé ora diakoni minangka spésies wutuh nganti taun 1953.

Manuk iki minangka raptor kang langka. Amarga ilangé habitaté, ciliké populasiné, ambahané kang winates, tur uga dibedhag, wulung jawa kalebu kéwan kang Kadrawasan (Endangered) ing Pratélan Abang IUCN babagan Spésies Sajeroning Bebaya. Manuk iki lumebu ing Appendix II ing CITES.

Nalika Fèbruari 2012, mung ana watara 325 pasang wulung jawa kang nabet ing alas, mligi ing Malangbong, Jawa Kulon lan sapérangan ing Jawa Wétan. Ing Jawa iring tengah, Gunung Merapi alasé kerep ketaman jeblugané, déné ing Plato Dièng alasé dibabad kanggo tetanèn. Adhaptasiné manuk iki kapétung angèl banget amarga anggoné nusuh sok milihi wit rasamala lan anggoné mangsan mung tikus jawa. Amrih amané, populasiné kuduné 1.450 pasang. Yèn tanpa konservasi, wulung jinis iki dikira-kira bakal cures nalika taun 2025.

Cathetan suku 

Manuk
Gagak iku salah sijiné kulawarga manuk oceh (Passeriformes) Kulawarga kéwan kalebu marga Corvus, suku Corvidae.

Kulawarga kabèh jinis manuk iki ukurané gedhé lan warna wuluné ireng. Laladan uripé sumebar ana ing tlatah bawana lan pulo, kajaba ing tlatah Amérika Kidul.

Ing antarané kulawarga bèbèk (ing basa krama saring mau kambangan), gagak duwé kapinteran kang dhuwur .Kéwan iki duwé kapinteran sinau lan bisa cegah masalah lan mumpangatake isi kang ana ing sakiteré.Sajeroning kabudayan lan mitologi, manuk gagak asring dikaitake ing kajadian kang ala (buruk).Ing Éropah, gagak dipercaya kanggo manuk ingonan (sato inggon) ing kulawarga penyihir.Ing tlatah Indonésia, gagak alas dianggep bisa ndadèkaké tuladha kasusahan kang kabukti. Uga Bisa dipercaya sate gagak dipercaya kanggo ngundang gènderuwa.

Uga delengen 
 Manuk
 Gagak umum

Cathetan suku 

Gagak
Évora wujud kutha sing ana ing Portugal pérangan tengah. Pendhudhuké gunggunggé 56.000 jiwa (2005). Évora wujud Situs Warisan Donya UNESCO.

Pranala njaba 
  Évora 
  Situs resmi

Kutha ing Portugal
Situs Warisan Donya ing Portugal
Christchurch iku kutha ing pasisir wétan Pulo Kidul (South Island) ing Niu Selan.

Kutha iki éntuk jenengé saka kolese katedral Christ Church ing Univèrsitas Oxford. Jenengé sajeroning basa Maori ya iku Otautahi. Christchurch ana ing 43°32' LS, 172°40' BT (-43.5333, 172.667). 

Nalika taun 2004, pendhudhuké diprakirakaké gunggungé 363.700 jiwa.

Nalika tanggal 4 September 2010, lindhu mawa kekuwatan 7.1 skala richter ngguncang kutha iki jam 4.35 a.m. wektu kana. Pusat lindhu ana ing 30 kilomèter kidul-kulon kutha iku, pasé ing Darfield.

Lan tanggal 22 Fèbruari 2011, lindhu ngguncang Christchurch mawa kekuwatan 6.3 skala richter. Pusat lindhu ana ing sangisoré kutha kanthi kajeron 5 km. Kurban jiwa mèh 200 jiwa.

Pranala njaba 
 Dhéwan Kutha Christchurch

Kutha ing Niu Selan
Universitas Oxford iku perguruan tinggi utawa pawiyatan luhur tuwa dhéwé abasa Inggris sing dunungé ing kutha Oxford, Inggris. Sajarah universitas iki bisa ditlusuri paling ora wiwit pungkasan abad angka 11, sanadyan tanggal persis madegé tetep ora cetha. Miturut legéndha, sawisé pecah karusuhan antara mahasiswa lan sing ndunungi kutha ing taun 1209, sawatara akadhemisi Oxford lumayu tumuju lor-wétan, menyang kutha Cambridge, lan ngadegaké Universitas Cambridge. Kaloro universitas iki wiwit semono wis silih tetandhingan siji lan sijiné, lan minangka perguruan tinggi paling selèktif ing Britania Raya.

Rujukan

Pranala njaba 

 Situs web resmi
 Oxford Blueprint: The newsletter of the University of Oxford
 Oxford University Gazette
 Oxford University Press
 Virtual tour of Oxford University
 Photo albums of Colleges and Permanent Private Halls of Oxford University 
 Oxford City Council tourism site 
 Oxford University Information dari NNDB
 Oxford Information 
 The Aliens' Guide to Oxford 
 BBC Oxford Museum Tour
 Oxford City Guide
 The Future of Oxford

Perguruan tinggi ing Inggris
Universitas Cambridge (Inggris: Cambridge University; Latin: Universitas Cantabrigiensis) iku universitas tuwa dhéwé kaloro ing donya, kanthi sarat lumebu kang paling ketat ing Karajan Manunggal.

Cathetan wiwitan wis ora kasimpen manèh, nanging universitas iki tuwuh saka sawijining perhimpunan sarjana ing kutha Cambridge, Cambridgeshire, Inggris, kemungkinan diwangun taun 1209 déning sarjana kang kabur saka Universitas Oxford sawisé ana pasulayan karo kang ndunungi kutha mau.  Rujukan ?

Universitas Oxford lan Cambridge, sok dijuluki Oxbridge, wis duwé sajarah kompetisi kang suwé antara siji lan sijiné, lan dianggep universitas paling èlit lan mawa gèngsi ing Karajan Manunggal. Miturut sajarah, kaloro universitas iki wis ngasilaké sawatara èlmuwan, juru nulis, lan pulitisi Karajan Manunggal kang misuwur.

Afiliasi saka Universitas Cambridge wis menangaké 80 Bebungah Nobel , luwih akèh tinimbang universitas liya ing donya.. Saka 80 pemenang Bebungah Nobel iki, 70 tau kuliah ing Cambridge minangka murid prasarjana utawa pasca-sarjana, lan dudu minangka "associate" riset, "fellow" utawa profésor. (Universita Chicago ing urutan angka 2 sajeroning afiliasi pemenang Bebungah Nobel, kanthi 79 pamenang, nanging mung 30 kang tau sinau ing Universitas Chicago minangka murid prasarjana utawa pasca-sarjana).

Pranalajaba 

 University of Cambridge official website
 A Short History of the University - from the official website
 Historical list of Vice-Chancellors
 Varsity - a student newspaper
 The Cambridge Student (TCS) - a student newspaper
 CUR1350 - the student-run radhio station
 Gown - the graduate magazine
 Cambridge 2000 - a large collection of photographs of Cambridge architecture
 Cambridge University jargon
 Cambridge Search Engine - a comprehensive city guide and directory with thousands of pages of local information contributed by Cambridge residents
 Interactive map - A well designed zoomable map linking to all the University departments and colleges
 Coimbra Group (Network of leading European universities)
 Cambridge in Colour (Cambridge University Photography)
 Cambridge is currently ranked 2nd-best university in the world

Pawiyatan luhur ing Inggris
Peradaban Lembah Kali Indhus, 2800 SM–1800 SM, minangka sawijining peradaban kuna sing urip sadawaning Kali Indhus lan Kali Ghaggar-Hakra sing saiki tlatah Pakistan lan India kulon. Peradaban iki kerep uga karan Peradaban Harappa Lembah Indhus, amarga kutha penggalian pisanan karan Harappa, utawa uga Peradaban Indhus Sarasvati amarga Kali Sarasvati sing manawa garing ing pungkasan 1900 SM. Pamusatan gedhé dhéwé saka Lembah Indhus dumunung ing sisih wétan Indus, cedhak wewengkon sing biyèné wujud Kali Sarasvati kuna.

Uga delengen 
 Kabudayan Gandhara
 Meluhha

Pranala njaba 
 An invitation to the Indus Civilization (Tokyo Metropolitan Museum) 
 Photos and descriptions of archaeological excavations — 90 page intro to Indus (harappa.com)
 The Indus Script (harappa.com)
 http://www.safarmer.com/fsw2.pdf 'Collapse of the Indus-Script Thesis' by Farmer, Sproat, and Witzel (2004)
 Horseplay in Harappa article debunking claims of decipherment of the "Indus script"
 A reply to Frontline’s cover story by Michael Danino 
 Prehistoric dentistry evidence found in Indus - BBC News
 Indus artefacts
 Cache of Seal Impressions Discovered in Western India  
 Sarasvati-Sindhu civilization 

Peradaban kuna
Sajarah India
Awu vulkanik ya iku awu kang ditokake déning gunung kang njeblug utawa bledhos bareng karo material-material liya kang panas. Awu vulkanik nalika metu saka gunung kudu diadohi amarga panase. Nanging nalika awu vulkanik wis adhem, lemah kang kena awu vulkanik mau dadi lemah kang subur. Lemah iku diarani lemah vulkanik. Lemah vulkanik iku kulite bumi kang kagawe saka material gunung kang njeblug, kang wis lapuk. Lemah vulkanik iku lemah kang subur, amarga akèh usur hara kang kaandhut ing sajerone lemah iku. Lemah vulkanik akèh tinemu ing pèrèng-pèrèng gunung geni.

Awu vulkanik iku awu kang diasilake saka peleburan lan pengolahan bahan-bahan mineral. Lemah kang ana awu vulkanike bakal dadi lemah kang subur, sugih mineral, lan bisa minangka nandur tuwuhan warna-warna.
Awu vulkanik béda karo awu biyasa. Awu vulkanik wujudé luwih lembut tinimbang awu biyasa. Saliyané iku warna awu vulkanik béda karo awu biyasa, warnané awu vulkanik klawu (klawu).

Ing Indonesia panggonan kang akèh awu vulkanike iku panggonan kang cedhak karo gunung geni kang isih aktip. Laladan kang akèh awu vulkanike contoné ing Jawa pérangan lor, Sumatera, Bali, Lombok, Halmahera, lan Sulawesi. Jawa lan Sumatera duwé gunung geni paling akèh, mula panggonan kang ngandhung awu vulkanise uga paling amba.

Cathetan suku 

Vulkanologi
Piroklastik ya iku watu gunung geni kang duwé tèkstur klastika saka gunung kang njeblug, lan langsung saka magma pijar. Piroklastik iku fragmen kang dumadi saka njebluge gunung volkanik, lan kanthi cara klastika kang diasilake saka magmatisme njebluge gunung.
aliran piroklastik iku campuran saka fragmen solid nganti semisolid kang panas. Gas mau mudhun miturut pèrèng yasan vulkanik.

Jinising Watu Piroklastik 
Miturut cara dadine watu piroklastik dibedake dadi telung warna, ya iku jatuhan piroklastik, aliran piroklastik, lan seruakan piroklastik.
 Jatuhan piroklastik iku tumpukan piroklastik kang ngendap kanthi médhia hawa, lan dumadi saka material gunung kang njebluk lan mbentuk kolom érupsi.
 Aliran piroklastik, iku aliran panas kang duwé konsèntrasi dhuwur, wujudé wujud gas, gampang obah, lan diasilke saka érupsi volkanik.
 Seruakan Piroklastik, iku piroklastik kang cara tarnsportasi-ne kanthi cara disemburake, utawa kanthi cara nyeruak kanthi cara lateral nganggkut piroklas sadawané panggonan minangka teruse saka sistem turbulen. Seruakan piroklastik iku ngandhung partikel cilik lan minangka disperi gas kanthi bahan atos.

Cathetan suku 

Č

Géologi
Watu
Reggae ya iku kombinasi saka iringan tradhisional Afrika, Amérika, lan Blues sarta folk (tembang rakyat) Jamaika. Reggae minangka irama kang misuwur saka nagara Jamaika kanthi nganggo elemen folk lan rock, ska, callypso lan mento disuguhake ing garis bass nganggo hentakan ing sela-selane tabuhan drum.

Sajarah 
Taun 1968 akèh diarani taun kelairane musik reggae. Sajatiné ora ana prastawa mirunggan kang dadi pratanda mula bukane, kajaba malihe selera musik wong-wong Jamaika saka Ska lan Rocksteady, kang tau kawentar ing kalangan nom-noman nalika taun wiwitan nganti pungkasan taun 1960-an,ing irama musik anyar kang tempone luwih kalem, ya iku reggae. Tembung reggae diarani asalé saka pangucapan tembung "ragged" ing logat utawa dhialèk Afrika. Tembung "ragged" tegesé gerak kagok kaya obahing awake wong kang njoged nganggo iringan ska utawa reggae. Wirama musik reggae dhéwé kadayan elemen musik R&B kang lair ing New Orleans, Soul, Rock, ritmik Afro-Caribean (Calypso, Merengue, Rhumba) lan musik rakyat Jamaika yang karan Mento, kang sugih déning wirama Afrika.
Reggae iku pancen musik unik kanggo Jamaika, nanging ironise asalé iku saka New Orleans R&B.

Cathetan suku 

Musik
Genre musik
Prianti Nur Ramadhani utawa kang luwih akrab diundang Nia Ramadhani yaiku aktris lan bintang iklan Indonesia kang lair ing Jakarta nalika tanggal 16 April 1990. Dhèwèké kalebu artis wédok kang nganut agama Islam. Nia tau pacaran karo penyanyi R&B, yaiku Ressa Herlambang, nanging ora suwé banjur pedhot. Nia banjur pacaran karo Bambang Reguna Bukit utawa kang kondhang kanthi Bams, yaiku penyanyi utawa personèl saka grup band Samsons. Hubungané karo Bams uga mung sedhéla, banjur pedhot. Nia banjur pacaran karo putra ragilé Présidhèn SBY, yaiku Edi Baskoro, kang uga ponakané calon Gubernur Sulawesi Selatan, yaiku Syahrul Yasin Limpo, Adnan Puritcha Ichfan Yasin Limpo. Nia Ramadhani ngrubah jenengé dadi Ramadhania Ardie Bakrie sawisé nikah karo putra pengusaha kaloka Aburizal Bakrie, Ardie Bakrie nalika tanggal 1 April 2010.

Karir 
Nia Ramadhani miwiti kariré awit umur 15 taun. Sinétron kang kapisan dimainaké yaiku Siti Nurbaya. Nia tau main ing pirang-pirang sinétron, kaya ta Alisha, Kisah Adinda, Benci Jadi Cinta, Soleha, Hey Cantik, Candy, Bembi, lan Diva. Nia uga tau main ing sinétron sèrial, yaiku Bawang Merah Bawang Putih. Nia uga tau main ing filem layar lebar kaya ta main ing filem horor Suster Ngesot. Sawisé iku, Nia main ing filem horor Hantu Kreteg Ancol, lan ing taun 2008 kanthi filem kang irah-irahané Kesurupan.
Nia uga tau main ing iklan. Iklan kang tau dimainaké Nia yaiku Frutamin.

Filmografi

Sinetron 
Sinetron kang tau dimainake Nia Ramadhani yaiku:
 Srimulat
 Unyil
 Bidadari 2 ing taun 2002 minangka Gisela
 Hantu Cilik ing taun 2003 minangka Alya
 Inikah Rasanya ing taun 2003 minangka Nanda
 Surga di Telapak Kaki Ibu ing taun 2003 minangka Bunga
 Kisah Adinda ing taun 2004 minangka Aulia
 Sitti Nurbaya ing taun 2004 minangka Sitti Nurbaya
 Bawang Merah Bawang Putih (sinétron RCTI) ing taun 2004 minangka Siska/Bawang Merah
 Anakku Bukan Anakku ing taun 2005 minangka Wilda
 Iman (sinétron) ing taun 2005
 Leida ing taun 2005 minangka Nabila
 Benci Jadi Cinta ing taun 2006 minangka Alya
 Gue Sihir Lu ing taun 2006 minangka Luna/Sofie
 Hikmah 3 ing taun 2006 minangka Amanda
 Ratapan Anak Tiri ing taun 2006 minangka Nina/Marsha
 Ridho ing taun 2006 minangka Aisyah
 Alisha (sinétron) ing taun 2007 minangka Alisha
 Cinta Jangan Buru-Buru ing taun 2007 minangka Mia
 Cinta Kirana ing taun 2008 minangka Kirana
 Syarifa ing taun 2008 minangka Syarifa
 Kian (sinétron) ing taun 2008
 Alisa (sinétron) ing taun 2008 minangka Natasha
 Cinta Nia ing taun 2009 minangka Nia
 Timur Cinta minangka Alisha
 Cinta Andre Kauffman
 Legenda: 7 Bidadari

Film 
Film kang tau dimainake Nia Ramadhani yaiku:
 Suster Ngesot
 Hantu Kreteg Ancol
 Kesurupan

Cathetan suku 

Artis
Lair 1990